**Παραδείγματα δευτερευουσών επιρρηματικών προτάσεων για άσκηση**

1. Η νεράιδα λυπόταν, γιατί δεν ήταν όμορφη
2. Χαίρομαι που μου έγραψες αμέσως
3. Είναι τέτοιος άνθρωπος, που τον αγαπούν όλοι
4. Έχει τόσα χρόνια να με δει, που δεν θα με θυμάται
5. Εγώ δεν πάω, που να χαλάσει ο κόσμος
6. Και που τον προσκάλεσαν, πάλι δε πήγε
7. Αποφάσισα να πάω, μόλο που δεν το ήθελα καθόλου
8. Πέταξαν τα ροδάκινα που σάπισαν (= εκείνα εκ των οποίων σάπισαν)

**8α.** Πέταξαν τα ροδάκινα, που σάπισαν (= όλα τα ροδάκινα)

1. Όταν δουλεύει, χαίρεται
2. Σαν τα ΄μαθε όλα, άλλαξε γνώμη
3. Σαν χάσει ο άνθρωπος την τιμή, τι τη θέλει τη ζωή του;
4. Άμα βιάζεσαι, κάνεις λάθη
5. Θα τα ξοδέψει όλα, ώσπου να μην του μείνει δεκάρα
6. Αν και είχε παιδιά, έμεινε στο τέλος μόνος
7. Θύμωσε, επειδή του μίλησαν άσχημα
8. Ας συνεχίσουμε τη συζήτηση, μια και το ζητάτε
9. Πήγε να φέρει το βιβλίο του
10. Θέλω να προοδεύεις συνέχεια και στο τέλος να πετύχεις το σκοπό σου!
11. Έπρεπε να ήσουν εκεί, για να τον έβλεπες
12. Ήρθε, μα δεν είχα χρήματα, να του έδινα
13. Ας ρωτήσουμε τον αδελφό του, αφού αυτός μονάχα ξέρει
14. Δεν είναι ανόητος, να τα πει όλα
15. Κανείς δεν είναι τόσο δυνατός, για να μπορεί τα πάντα
16. Έτρεχε, για να μη χάσει το τρένο
17. Μιλά πολύ σιγά, ώστε μόλις ακούγεται
18. Τον γέλασε τόσες φορές, ώστε να μην τον πιστεύει
19. Αν είστε φίλοι, να μείνετε
20. Αν άνοιγες αυτό το μαγαζί, θα μπορούσες να κερδίσεις πολλά
21. Ρώτησέ τον, αν πήγε σήμερα σχολείο!!
22. Πριν (να) φύγει, συμφιλιώθηκε με τον αδελφό του
23. Ενώ δεν είναι πολύ πλούσιος, ζει πολύ ευτυχισμένος
24. Και αν ακόμη δεχτείς, πρέπει να τους πεις τις αντιρρήσεις σου
25. Μια στιγμή να μην πρόσεχες, ήταν ικανός να φωνάζει μια ώρα
26. Δεν πέρασες ποτέ, ας ήταν και για λίγο
27. Λυπήθηκα κατάκαρδα. Αν και δεν έπρεπε να την πειράξει
28. Ελάτε μέσα μαζί μου. Ώστε συμφιλιωνόμαστε;
29. Όποιος βιάζεται, σκοντάφτει
30. Κουράστηκε τόσο χθες, ώστε να μην έρθει σήμερα στην ώρα του
31. Δεν μπορώ να σε συνοδέψω στον περίπατό σου· γιατί είμαι κουρασμένος και θέλω να ξεκουραστώ
32. Αν είχες διαβάσει τα μαθήματά σου, τώρα θα ήσουν ήσυχος

**Να γράψετε δίπλα σε κάθε πρόταση το είδος της, με βάση και τον υπογραμμισμένο σύνδ. εισαγωγής**

**Παραδείγματα επί αναφορικών – επιρρηματικών προτάσεων**

**Α.**

1. Τρέξε γρήγορα όπου σου πουν (= εκεί όπου ...)
2. Κανόνισε τις υποθέσεις σου όπως μπορείς καλύτερα (= έτσι όπως ...)
3. Να επιστρέψεις όποια ώρα θέλεις (= εκείνη την ώρα που θέλεις)
4. Αγαπητοί πελάτες σήμερα φάτε, πιείτε και πληρώστε όσο θέλετε (= τόσο όσο ...)
5. Θα δεχτώ να το κάνω μόνο όπως σου είπα (= με τους όρους που σου είπα)
6. Δεν πρόκειται να πάθεις τίποτα, όσο κι αν φοβάσαι
7. Χωρίς αυτά δεν πάμε πουθενά, όπως δεν πάει χωρίς όπλο ο στρατιώτης στον πόλεμο.

**Σημειώστε δίπλα στο κάθε παράδειγμα ποια επιρρηματική σχέση από τις παρακάτω αναφερόμενες δηλώνουν οι υπογραμμισμένες αναφ-επιρ. προτάσεις:** εναντίωση ή παραχώρηση, τόπο, τρόπο, ποσό, παρομοίωση, χρόνο, συμφωνία ή προϋπόθεση

**Β.**

**α.** Όποιος πεινάει καρβέλια ονειρεύεται

**β.** Χρειαζόμαστε κάποιον, (που) να μας μεταφράσει το κείμενο

**γ.** Αγαπούμε τα καλά βιβλία, που μας προσφέρουν τόσες συγκινήσεις

**δ.** Ό,τι και να τον συμβουλέψω, δεν πρόκειται να ακούσει

**ε.** Έφτιαξε κάτι γεμιστά, που να τρως και να γλείφεις τα δάχτυλά σου

**Οι παραπάνω (α – ε) ονοματικές αναφορικές. προτάσεις περιέχουν μια επιρρηματική έννοια και έτσι δηλώνουν, όπως και οι επιρρηματικοί προσδιορισμοί:** αιτία, σκοπό, αποτέλεσμα, προϋπόθεση, εναντίωση ή παραχώρηση. **Εσείς τώρα, α) γράψτε δίπλα σε κάθε παράδειγμα ποια επιρρηματική έννοια περιέχει και β) δηλώστε για την καθεμία τον συντακτικό της ρόλο σε σχέση με την κύρια πρόταση από την οποία εξαρτώνται (**υποκείμενο, αντικείμενο, παράθεση – επεξήγηση, επιθετικός προσδιορισμός;**)**